 Rasuulka Muxammad nabad galyo iyo naxriis korkiisa ha ahaadee dhimashadiis kabacdi, khilaafadii sayid Cumar bin alkhataab Alle ha ka raali noqdee ayaa waxaa soo ifbaxay inuu jiro baahi qoraal bilow taariikh umaddu ay leedahay, Sayid Cumar wuxuu qabtay shirweyne ay ka soo qayb galeen Saxaabada Alle ha kawada raali noqdee, waxayna ka baaraan degeen bilowga taariikhda meesha ku beegmayso, waxay isku waafaqeen in ay ka dhigaan sannadkii ahaa Hijradii Rasuulka nabad galyo iyo naxriis korkiisa ha ahaadee. 